Case ID: 1152714
Sentence 628: Üzləşdirmə zamanı Təqsirləndirilən şəxs4 2018-ci ilin aprel ayında öz tanışı Təqsirləndirilən şəxs3 ilə görüşüb söhbət edən zaman sonuncunun ona maddi çətinlikdən çıxış yolu kimi oğurluq cinayəti törətməyi təklif etdiyi, ona yaxın adamın, yəni onun Bakı şəhəri, Xətai rayonu, H.Aslanov qəsəbəsində ona bir evə işarə verdiyini, həmin evin iki mərtəbəli həyət evi olmaqla, evin 2-ci mərtəbəsində yerləşən yataq otağında içərisində 300000 ABŞ dolları pul saxlanılan seyf olduğunu deyib, həmin seyfdəki pulu oğurlamaq barədə təklif etdiyini, bundan bir neçə gün sonra Təqsirləndirilən şəxs3 ilə zəngləşib görüşüb sonuncunun idarə etdiyi “Mercedes” markalı ** UF *** dövlət qeydiyyat nişanlı avtomaşında Bakı şəhəri, Xətai rayonu, H.Aslanov qəsəbəsində yerləşən hasarla əhatəli iki mərtəbəli yaşayış evinin yaxınlığına gedərək İmamverdi ilə birlikdə həmin evə və evin həyətyanı sahəsinə giriş qapısına diqqət yetirdiyini, xx xxxxx 2018-ci il tarixdə artıq uzun müddət tanıdığı Təqsirləndirilən şəxs5la görüşüb İmamverdinin ona təklif etdiyi oğurluq cinayətini birgə törətməyi ona təklif etdiyini, onunla razılaşdıqdan sonra həmin gün saat 18 radələrində «Neftçilər» metrostansiyası yaxınlığında Təqsirləndirilən şəxs3la görüşüb sonuncunun idarə etdiyi «Mercedes» markalı ** XP *** dövlət qeydiyyat nişanlı avtomaşında birlikdə Bakı şəhəri, Xətai rayonu, H.Aslanov qəsəbəsinə oğurluq cinayəti törədəcəkləri evin yaxınlığına getdiklərini, orada Təqsirləndirilən şəxs3 onları çöldə gözlədiyini, özünün isə Elnurla birgə evin çöl qapısına yaxınlaşaraq özü ilə götürdüyü kəlbətin vasitəsi ilə çöl qapının kilidini sındırıb Elnurla birgə həyətyanı sahəyə daxil olduqları, sonra isə özü ilə götürdüyü «mantirovka» ilə evin giriş qapısını da sındırıb evin içərisinə daxil olduqlarını, evdə siqnalizasiya sistemi quraşdırıldığını görüb cəld şəkildə evdən qaçaraq bu barədə Təqsirləndirilən şəxs3 bildirdiklərini, lakin təxminən 1015 dəqiqə ərzində kənarda dayanıb hadisə yerinə heç kimin gəlmədiyini görüb Elnurla birgə evin içərisinə qayıtdıqlarını, evə daxil olan kimi İmamverdinin istiqamət verdiyi kimi evin 2-ci mərtəbəsinə qalxaraq evin ikinci mərtəbəsində sağ tərəfdən yanbayan şəkildə yerləşən hər iki otağın qapılarını açaraq evin pilləkənlərinin yanındakı otağın giriş qapısının arxasında seyf olduğunu aşkar etdiklərini, lakin seyfi seyfi aça bilməyəcəyini başa düşərək seyfin özünü oğurlamaq barədə qərara gəlib Elnurla birgə seyfi götürüb evin həyətyanı sahəsinə qoyduqlarını, daha sonra isə həmin seyfi İmamverdinin idarə etdiyi avtomaşının yük hissəsinə yerləşdirib hadisə yerindən birlikdə uzaqlaşdıqlarını, Təqsirləndirilən şəxs3 həmin ev barədə ona məlumat vermiş şəxsin, yəni onun qara rəngli «Prado» markalı avtomaşında onları Ukrayna dairəsində gözləməli olduğunu bildirdiyi, lakin həmin yerə gəldikdə İmamverdinin həmin şəxsi tapa bilmədiyini, buna görə də İmamverdinin qızının yaşadığı Nəsimi rayonu ərazisində yerləşən ünvanını dəqiq bilmədiyi evə getdikləri, sonra İmamverdi mobil telefondan zəng edəndən təxminən 10-15 dəqiqə sonra onun özünün, yəni Təqsirləndirilən şəxs2 qara rəngli “Prado” markalı ** KV *** dövlət qeydiyyat nişanlı avtomaşında ora gəldiyini, sonuncunu Təqsirləndirilən şəxs3 onlara Sahib kimi deyil, «Əli» adı ilə təqdim edərək onları tanış etdiyini, sonra isə maşınları həmin evdən evdən 20 metr aralıda saxlayaraq oğurladıqları seyfi İmamverdinin idarə etdiyi avtomaşının yük hissəsindən götürüb «Prado» markalı avtomaşının yük hissəsinə yerləşdirdiklərini, daha sonra isə onun, yəni Təqsirləndirilən şəxs2 göstərməsinə əsasən sonuncuya məxsus Xırdalan şəhəri, Quşçuluq massivində yerləşən fərdi yaşayış evinə getdikləri, avtomaşınları evin həyətyanı hissəsində saxladıqdan sonra «Prado» markalı avtomaşının yük hissəsindəki seyfi götürüb evin həyətyanı sahəsindəki bir yarımçıq tikilinin içərisinə apardıqlarını, özündə olan alətlərlə seyfi aça bilmədiyinə görə onun, yəni Təqsirləndirilən şəxs2 seyfi kəsməkdən ötrü həmin otaqda olan laqunda aparatını onlara verdiyini, lakin aparatın mişar daşı olmadığı üçün onlar hamısı «Prado» markalı avtomaşına əyləşib yaxınlıqda yerləşməklə Təqsirləndirilən şəxs3 evinə gedib mişar daşı götürdükdən sonra ona, yəni Təqsirləndirilən şəxs2 məxsus həmin evə qayıtdıqlarını, laqunda aparatı vasitəsi ilə seyfi kəsdikdən sonra orada bir topa ABŞ dolları ilə pul və çoxlu sayda qızıl-zinət əşyalarının olduğunu gördüyü, əvvəl şeydən çıxan pulu götürüb saydıqda pulun 29700 ABŞ dolları olduğunu görmüş, seyfdən aşkar edilən pul ehtimaletdikləri puldan qat-qat az olduğu üçün o etiraz etdiyi, həmin zaman İmamverdi və onun, yəni Təqsirləndirilən şəxs2 arasında mübahisə baş verdiyi, lakin artıq gec olduğundan mübahisəyə son qoyub, pulu və qızıl zinət əşyalarını danışılan kimi bölmək barədə təklif etdikləri, belə olan halda həmin puldan 9700 ABŞ dolları mənzili ona, yəni SahibHəsənbəyliyə və Təqsirləndirilən şəxs3 işarə etmiş tanımadığı şəxsə ayrıldığı, yerdə qalan 20000 ABŞ dolları pulun isə dörd yerə bölünməklə hərəsi 5000 ABŞ dolları pul götürdükləri, daha sonra qızıl-zinət əşyalarının bölgüsünə başladıqlarını, seyfdə çoxlu sayda qızıl sırqa, qızıl bilərzik, nazik və qalın qızıl seplər, qızıl kulonlar, enli boyunbağılar, dörd ədəd qızıl saat, doqquz ədəd qızıl 10luqlar, bir ədəd qızıl 5-lik, bir ədəd qızıl 50-lik, H.Əliyevin 90 illiyi ilə bağlı buraxılmış, qutuda olan qızıl sikkə və yadında qalmayan digər qızıl-zinət əşyaları olduğu, həmin qızıl-zinət əşyalarının yaxşılarını götürməklə aralarında bölüb baha qiymətə satmaq, digərlərini isə əridərək «lom» kimi satmaq barədə razılaşdıqları, bundan sonra qızıllar arasından bir neçə qızıl boyunbağı, bir neçə qolbaq, doqquz ədəd qızıl 10-luq, bir ədəd qızıl 5-lik, H.Əliyevin 90 illiyi ilə bağlı buraxılmış qızıl sikkəni ayrılaraq həmin ayrılmış qızıl-zinət əşyalarının onun, yəni Təqsirləndirilən şəxs2 tərəfindən, digərlərini isə Təqsirləndirilən şəxs3 tərəfindən götürüb danışılan kimi qızılları realizə etdikdən sonra onların pullarını verəcəklərini bildirdiklərini, o zaman Təqsirləndirilən şəxs3 əritmək üçün ayrılmış qızılları çəkdiyi və onların ümumi çəkisinin təxminən 490 qram olduğu, lakin bundan biriki gün vaxt keçməsinə baxmayaraq nə İmamverdi nə də ki, ondan, yəni Təqsirləndirilən şəxs2 qızılların realizəsi ilə bağlı xəbər çıxmadığı üçün zəngləşərək İmamverdi ilə görüşdüyü, sonuncunun qızıllara alıcı tapmadığı üçün bu işin bir qədər yubandığını dediyi, buna görə də qızılları özünün satacağını bildirib həmin qızılları Təqsirləndirilən şəxs3 götürdüyünü, dəqiqlik üçün qızılları çəkərkən onların çəkisinin 380 qram olmaqla, əvvəlki çəkisindən 110 qram əksik gəldiyini gördüyü, İmamverdinin isə bunu qızılların əridilərkən itkiyə getməsi ilə əlaqədar olduğunu izah etdiyini, bundan bir neçə gün sonra o, qızılları tanımadığı bir şəxsə 14000 manata satdığını, əldə edilmiş puldan 4000 manat mənzili işarə etmiş şəxsə, 10000 manatı isə dördü arasında bərabər şəkildə bölüşdürdüklərini, onun, yəni Təqsirləndirilən şəxs2 isə satmaq üçün ayırdıqları qızıllara müştəri tapa bilmədiyini bildirib həmin qızıllardan dörd ədəd qızıl 10-luq, bir ədəd qızıl 5-lik, bir ədəd H.Əliyevin şəkili olan sikkəni, bir ədəd 31 qramlıq təmiz qızılı, bir neçə ədəd qızıl boyunbağı və qolbaqları onlara verdiyini, həmin qızılları onun özü götürüb iki gün ərzində adlarını xatırlamadığı şəxslərə sataraq cəmi 6000 manat pul əldə etdiyi və həmin pulu Təqsirləndirilən şəxs5 ilə öz aralarında böldüyünü bildirmişdir.